LH ออกหุ้นกู้ 7,250 ลบ.อายุ 3 ปี ขายรายใหญ่ 25-27 ต.ค.นี้
LH ออกหุ้นกู้ มูลค่ารวมไม่เกิน 7,250 ลบ. อายุ 3 ปี ดอกเบี้ย 2.23% ขายให้แก่ผู้ลงทุนสถาบัน และ/หรือ ผู้ลงทุนรายใหญ่ วันที่ 25-27 ต.ค.นี้
21 ต.ค. 2559

บริษัท แลนด์ แอนด์ เฮ้าส์ มหาชน หรือ LH ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เพื่อออกและเสนอขายหุ้นกู้ของบริษัท มูลค่ารวมไม่เกิน 7,250 ล้านบาท อายุ 3 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 2.23 ต่อปี ชำระดอกเบี้ยทุก 6 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดให้จองซื้อตั้งแต่วันที่ 25-27 ต.ค. 59 ผ่านธนาคารกสิกรไทย ซึ่งเป็นผู้จัดการการจัดจำหน่ายหุ้นกู้
อันดับความน่าเชื่อถือของหุ้นกู้อยู่ที่ “A+” แนวโน้มเครดิต “คงที่” จากบริษัท ทริสเรทติ้ง จำกัด เมื่อวันที่ 15 ก.ย.59
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ไปชำระคืนเงินกู้ ซื้อที่ดินเพื่อพัฒนาโครงการ และเป็นเงินทุนหมุนเวียนในการดำเนินกิจการของบริษัท